โนเล ต้อน ราโอนิช 3 เซตรวด เข้ารอบรองฯ แกรนด์สแลมออสซี่
สำนักข่าวต่างประเทศ รายงานวันที่ 28 ม.ค. ว่า การแข่งขันเทนนิสแกรนด์สแลมรายการแรกของปี 2015 ศึก ออสเตรเลียน โอเพ่น ที่เมืองเมลเบิร์น รัฐวิคตอเรีย ประเทศออสเตรเลีย ซึ่งเป็นการดวลกันในรอบก่อนรองชนะเลิศ,การแข่งขันประเภทชายเดี่ยวคู่ไฮไลต์ของวัน โนวัค ยอโควิช หวดมือ 1 ของโลกและเป็นมือ 1 ของรายการจากเซอร์เบีย พบกับ มิลอส ราโอนิช มือ 8 ของรายการจากแคนาดา ผลปรากฏว่า ยอโควิช อาศัยความนิ่งที่เหนือกว่า ปิดเกมชนะไป 3 เซตรวด 7-6 (7-5), 6-4, 6-2,ในรอบรองชนะเลิศ โนเล จะเข้าไปพบกับแชมป์เก่า สแตน วาวรินกา มือ 4 ของรายการจากสวิตเซอร์แลนด์ ที่ชนะหวดหนุ่มจากญี่ปุ่น เค นิชิโคริ มือ 5 ของรายการ 3-0 เซต 6-3, 6-4, 7-6 (8-6),ด้านเกมประเภทหญิงเดี่ยว เซเรนา วิลเลียมส์ จอมพลังสาวมือวางอันดับ 1 ของโลกและเป็นมือ 1 ของรายการจากสหรัฐฯ ผ่านเข้ารอบรองชนะเลิศ โดยเอาชนะ โดมินิกา ชิบุลโควา มือ 11 จากสโลวาเกีย 2-0 เซต 6-2, 6-2 เข้าไปดวลกับเพื่อนร่วมชาติ เมดินสัน คียส์ ที่เอาชนะพี่สาวของเธอ วีนัส วิลเลียมส์ มือ 18 ของรายการ 2-1 เซต 6-3, 4-6, 6-4
โนวัค ยอโควิช หวดเอาชนะ มิลอส ราโอนิช 3 เซตรวด เข้ารอบรองชนะเลิศ ศึก ออสเตรเลียน โอเพ่น 2015 ไปพบกับแชมป์เก่า สแตน วาวรินกา
โนวัค ยอโควิช,มิลอส ราโอนิช,แกรนด์สแลม,ออสเตรเลียน โอเพ่น,เซเรนา วิลเลียมส์,รอบรองชนะเลิศ,ข่าวกีฬา